Document ID: /roh_data/filtered/swiss_laws_in_ROHinterleaved.jsonl.gz/4949

This text was translated from EN into Rumantsch Grischun.

The Federal Assembly shall participate:a. in the significant aspects of the planning of state activities;b. in determining the strategic goals of units that have become autonomous in accordance with Article 8 paragraph 5 of the Government and Administration Organisation Act of 21 March 1997. It participates by:a. gathering information on its activities in accordance with paragraph 1 from Federal Council reports or acknowledging such reports;b. mandating the Federal Council:1. to make specific plans or to alter the main elements of a plan, or2. to determine strategic goals for the units that have become autonomous or to alter such goals;c. taking decisions of general principle and planning decisions. General principle decisions and planning decisions are preliminary decisions that state that certain goals must be achieved, principles and criteria must be observed or measures must be planned. General principle decisions and planning decisions shall be issued in the form of a simple federal decree. For general principle decisions and planning decisions of greater importance, the form of a federal decree may be chosen. If the Federal Council does not adhere to the mandates it has been given or general principle and planning decisions, it must provide justification for doing so. SR 172.010 Amended by No I 1 of the FA of 17 Dec. 2010 on the Participation of the Federal Assembly in the Management of Autonomous Units, in force since 1 Jan. 2012  (AS 2011 5859; BBl 2010 3377, 3413). Inserted by No I 1 of the FA of 17 Dec. 2010 on the Participation of the Federal Assembly in the Management of Autonomous Units, in force since 1 Jan. 2012  (AS 2011 5859; BBl 2010 3377, 3413).

L’Assamblea federala cooperescha:a. a planisaziuns impurtantas da l’activitad dal stadi;b. a la determinaziun da las finamiras strategicas per unitads daventadas autonomas tenor l’artitgel 8 alinea 5 da la Lescha dals 21 da mars 1997 davart l’organisaziun da la regenza e da l’administraziun. Ella cooperescha:a. laschond s’infurmar a maun da rapports dal Cussegl federal davart sias activitads tenor l’alinea 1 u prendend enconuschientscha da tals rapports;b. incumbensond il Cussegl federal:1. da far ina planisaziun u da midar ils puncts centrals d’ina planisaziun, u2. da determinar finamiras strategicas per las unitads daventadas autonomas u da midar questas finamiras;c. prendend conclus da princip u conclus da planisaziun. Conclus da princip e conclus da planisaziun èn decisiuns preliminaras che fixeschan las finamiras che duain vegnir cuntanschidas, ils princips ed ils criteris che duain vegnir observads e las mesiras che duain vegnir planisadas. Ils conclus da princip ed ils conclus da planisaziun vegnan prendids en furma d’in conclus federal simpel. Sch’els èn da gronda impurtanza, po vegnir tschernida la furma d’in conclus federal. Sch’il Cussegl federal divergescha d’incumbensas u da conclus da princip e da conclus da planisaziun, sto el motivar quai. SR 172.010 Versiun tenor la cifra I 1 da la LF dals 17 da dec. 2010 davart la participaziun da l’AF a la determinaziun da l’orientaziun strategica da las unitads daventadas autonomas, en vigur dapi il 1. da schan. 2012 (AS 2011 5859; BBl 2010 3377, 3413). Integrà tras la cifra I 1 da la LF dals 17 da dec. 2010 davart la participaziun da l’AF a la determinaziun da l’orientaziun strategica da las unitads daventadas autonomas, en vigur dapi il 1. da schan. 2012 (AS 2011 5859; BBl 2010 3377, 3413).